
Evelyn Wever- Cres 


PROME MINISTER 


Den cuadro di e bishita di Prinses Beatrix 


ARUBA TA YAMA BON BINI NA 
PRINSES BEATRIX 

Diahuebs merdia, Prome Minister Evelyn Wever- Croes hunto 
cu Gobernador di Aruba, sr. Alfonso Boekhoudt, v sra. Hellen 
van der Wal di Dutch Caribbean Nature Alliance (DCNA), tabata 
presente na Aeropuerto Internacional Reina Beatrix, pa duna 
bon bini na Prinses Beatrix, cu riba invitacion di DCNA, lo ta na 
Aruba pa un bishita cortico. Durante su bishita, Prinses Beatrix 
lo asisti na un congreso na Universidad di Aruba, organisa pa 
DCNA, riba e tema di naturalesa. 


Riba su propio iniciativa, Prinses Beatrix lo bishita Neptalie 
Henriquez Park, cu ta un speeltuin cu ta wordo remodela, hunto 
cu e fundacion Hulandes Jantje Beton. E fundacion aki, tin un 
iniciativa pa drecha varios speeltuin den e islanan Hulandes 
den Caribe, y pa e motibo aki, Prinses Beatrix lo bishita e 
speeltuin pa admira con bunita e ta kedando. Un otro proyecto 
cu Prinses Beatrix lo bishita durante su estadia cortico, ta 
telefon pa Hubentud, cu ta un proyecto cu e tin hopi serca di 
su curason. Telefon pa Hubentud no solamente ta yuda aki na 
Aruba, pero tambe otro islanan den Caribe. 


Finalmente, Diabierna mainta, Prinses Beatrix lo ta presente 
na Universidad di Aruba pa e congreso organisa pa DCNA, 


riba e tema di naturalesa. Prome Minister a indica, cu aunke 
e bishita di Prinses Beatrix, no ta uno oficial, nan a dune un 
caluroso bon bini. "Aruba semper tabata tin un luga special 
den curason di Prinses Beatrix, y ela indica esaki bisando mi 
persona cu e ta contento di ta bek na Aruba, pa wak con e isla 
ta desaroyando despues di un par di aña cu e no a bin mas. 
Nos ta duna Prinses Beatrix un bon bini na Aruba, y spera cu 
su bishita cortico na nos dushi isla, ta uno fructifero" Prome 
Minister a expresa. 

PRINSES BEATRIX A WORDO INVITA PA 
PRESENCIA E PROYECTO EXITOSO DI 
REINTRODUCCION DI LORA NA ARUBA 


Diabierna mainta Minister Arends tabata tin e honor pa 
acompaña Su Altesa Prinses Beatrix na e proyecto di Fundacion 
Parke Nacional Aruba y siña mas ariba e reintroduccion di lora 
na Aruba. 


Lora ta un parha endemico, pero ya pa varios aña no por haya 
nan mas den nos naturalesa. E proyecto pa reintroduci loranan 
lo percura pa unabes mas nos por gosa di e parhanan aki den 
Aruba su naturalesa. 


E proyecto ta un ehempel di colaboracion entre Aruba y Boneiro 
unda intercambio di conocemento y esfuersonan entre esnan 
envolvi pa logra un proyecto exitoso. Trahando hunto por 
amplifica nos logronan na beneficio di nos comunidad y nos 
herencia natural. 

FPNA, como entidad encarga di e campaña di coscientisacion 
y educacion na e comunidad di Aruba ariba Lora, ta hunga un 
rol vital. Nan trabou ta asegura cu tur persona ta compronde 
e importancia di nan rol pa e proteccion di nos parha nativo. 
Cada ciudadano por contribui na mantencion di nos herencia 
natural, y tur e tesoronan cu nos naturalesa ta ofrece. 


Pabien na e ekipo di Fundacion Parke Nacional Arikok pa nan 
esfuerso destaca y dedicacion pa haci e proyecto un realidad. 
Nan trabou ta representa un paso importante pa recupera nos 
patrimonio natural y ta demostra nan compromiso na nos flora 
y fauna. Pronto, ful Aruba lo por celebra e logro inmenso aki 
pa nos Pais! 

MINISTER WEVER DI BISHITA NA COLEGIO 
CONRADO CORONEL 


Diaranson 8 di november, scol basico Colegio Conrado 
Coronel na Morgenster a ricibi bishita di Minister Geoffrey 
Wever. E mandatario a tene un encuentro cu e muchanan di 
6e klas. E obhetivo principal tabata pa discuti y conscientisa 
e hobennan tocante e importancia di desaroyo sostenibel y 
con nan mes por contribui na un futuro mas sostenibel pa e 
proximo generacionnan. 


Durante e bishita, Minister Wever a comparti su vision y 
pensamentonan tocante desaroyo sostenibel, enfocando 
riba areanan manera conservacion di medio ambiente, uso 
responsabel di recursonan natural y promocion di tecnologianan 
limpi. El a pone enfasis riba e papel crucial cu e muchannan 
mes por hiba den e lucha contra cambionan climatico y otro 
desafionan medioambiental. 


E discusion tabata uno interactivo, unda cu e alumnonan a 
keda profundamente envolvi. Nan a haci pregunta, comparti 
nan ideanan y expresa nan preocupacionnan tocante e futuro 
di nos isla y mundo. Minister Wever a elogia e entusiasmo 
y curiosidad di e hobennan. El a motivanan pa sigui busca 
conocemento y pa compromete nan mes den accionnan 
concreto pa yuda proteha y mehora nos planeta. 


Minister Wever a apunta e importancia di educacion tambe 
den e proceso di fomenta un mentalidad mas consciente 
y responsabel riba tema di medio ambiente. El a subraya 
cu educacion ta e yabi principal pa capacita e proximo 
generacionnan pa enfrenta e desafionan cu lo bin y pa nan por 
tuma decisionnan informa y sostenibel. 


Na final di e encuentro, tanto e alumnonan como e docente 
a expresa nan gratitud pa e oportunidad di por a interactua 
directamente cu Minister Wever y pa e conocemento valioso 
cu nan a ricibi. Esaki sin duda ta un paso significativo den 
e direccion corecto. E conversacion aki ta e comienso di un 
dialogo continuo, cu colaboracion entre gobierno y e comunidad 
educativo, pa logra un futuro mas sostenibel pa un y tur. 

E pelicula ta forma parti di e campaha di conscientisacion Habri bo 
Wowo pa crea consciencia pa traficacion y contrabanda di hende 


Dia 18 di october cu ta Dia Nacional Contra Traficacion di 
Hende, Minister di Ensefiansa y Deporte Endy Croes a asisti 
na premier di e pelicula Otro Banda d e Cam na The Movies 
IMAX na Gloria Aruba. E pelicula Otro Banda di e Cam ta 
continuacion di e pelicula Otro Banda di Laman y ta parti di e 
campaña di conscientisacion Habri bo Wowo cu a lansa na mei 
di aña 2021. Den Otro Banda di Cam ta ilustra traficacion di 
hende den forma moderno, unda cu un traficado ta manipula, 
gaña, y forsa un persona pa haci actonan sexual dilanti camara. 


E pelicula aki ta produci pa e compania local Freeway 
Agency, bou encargo di Coordinatiecentrum Mensenhandel 
Mensensmokkel Aruba (CMMA) pa trece conscientisacion riba 
e fenomeno di traficacion y contrabanda di hende. Minister 
Endy Croes ta expresa cu esaki ta tremendo proyecto y 
sigur un tremendo mensahe pa trece consciencia den nos 
comunidad tocante traficacion y contrabanda di hende. Esaki 
ta un problema global y e ta pasa na Aruba tambe. Gabinete 
Wever-Croes Il ta comprometi pa combati e crimen aki y p'esey 
ta ta vital importancia pa nos trata e tema aki. 


Diabierna 10 November 2023 


`~ 


ML a? an 


E di diestres (13) edicion di Aruba Open Beach Tennis ta inicia 12 di 


november y ta culmina 19 di november proximo 

Diahuebs atardi, durante conferencia di prensa Minister di 
Ensefiansa y Deporte Endy Croes hunto cu e organisado di 
e tremendo torneo internacional Aruba Open Beach Tennis, 
Sr. Sjoerd de Vries a anuncia cu e di diestres (13) edicion 
di Aruba Open Beach Tennis ta inicia 12 di november y ta 
culmina 19 di november proximo. Tambe presente den e 
ocasion aki tabata Sra. Tita Iglesias di Aruba Tourism Authority 
(ATA), representante di Caribbean Mercantile Bank (CMB) Sr. 
Ilan Lopez y atleta local Sra. Maria Buuts y Sr. Wayne Tromp. 
Aruba Open Beach Tennis ta e torneo deportivo di mas grandi 
di Aruba y ta patrocina pa Aruba Tourism Authority (ATA) cu 
ayudo di Gobierno di Aruba, diferente departamento di gobierno 
y stakeholder cu ta contribui pa haci e torneo aki posibel. 


E evento ta premira di ta hopi grandi, cu alrededor di 1200 
atleta participando di 40 diferente pais y un total di 70 mil US$ 
na premio. Tambe, lo tin un grupo di referee profesional di Italia 
na Aruba pa dirigi e torneo aki. E afia aki a traha un tribuna 
mas grandi, unda por aloca mas di 700 hende. Tin un total di 
36 cancha y ta spera di tin rond di 3 mil partido di diferente 
categoria, entre otro, pro, avansa, intermedio y principiante. 
Minister Endy Croes ta felicita Sr. Sjoerd de Vries, ATA, tur 
stakeholder y Gobierno di Aruba cu a contribui den gran evento 

deportivo aki. Pueblo di Aruba ta cordialmente invita pa bin 
apoya nos atletanan durante e siman di torneo di Aruba Open 
Beach Tennis 2023. Minister Endy Croes ta desea tur atleta 
hopi exito! Cu deseo, disciplina, dedicacion y determinacion ta 
logra. 


Positivismo ta un factor importante pa logra 
union. Ora cu famianan v comunidadnan ta traha 
hunto pa metanan comun, e chens paexito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


